Diari Oficial de la Generalitat Valenciana


Sumari del DOGV 4067, del 20-08-2001 (2001/7076)

ACORD de 31 de maig de 2001, de la Comissió Territorial d'Urbanisme de València, relatiu a la modificació de l'illa ubicada en la Carretera de Benetússer del municipi de Paiporta.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7076


Data del document
:   31-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paiporta
    * pla d'urbanisme

ACORD de 31 de maig de 2001, de la Comissió Territorial d'Urbanisme de València, relatiu a la modificació de l'illa ubicada en la Carretera de Benetússer del municipi de Paiporta. [2001/X7076]
  
Vist l'expedient tramés per l'Ajuntament de Paiporta que fa referència a la modificació de l'illa ubicada en la Carretera de Benetússer, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 9 de novembre de 2000. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 8 de març de 2001.
  
Segon. El projecte consta de memòria justificativa i plànols d'informació i ordenació.
  
Tercer. L'objecte de la modificació és la reordenació de l'edificabilitat prevista en el Pla General en una part de l'illa de sòl urbà compresa entre els carrers Torrent, l'Horta, Albufera i Carretera de Benetússer ?excloent el bloc d'habitatges promogut per l'IVVSA. La parcel·la s'ubica en el sòl residencial Zona Eixample i es pretén la substitució del bloc en L de V i VI alçàries previst per dos blocs independents amb una alçària de VI plantes.
  
Es proposa a més el desplaçament de l'edificació Motor de Sant Francesc ?inclosa en el Catàleg del Pla amb nivell de protecció morfològica-, reproduint les façanes d'aquest, a fi de millorar el traçat urbà actual que dóna sobre la Carretera de Benetússer i suavitzar l'actual revolt que hi ha.
  
La modificació deriva del compromís adquirit per Conveni amb la mercantil Maderas José María Ferrero Vidal, SA, ?mitjançant el qual entre altres coses, aquesta es compromet a la cessió i urbanització de la zona verda - i es justifica en la millora de l'ordenació detallada de l'illa de forma que permeta compaginar l'edificació existent amb l'ordenació proposada.
  
Les xifres resultants de la reordenació pretesa es concreten, de forma comparativa, amb el planejament vigent en la següent taula:
  
 PGOU Modificació
  
Superfície àmbit 6.469,57 m2 6.469,57
  
Edificabilitat lucrativa 15.308,30 m2 15.306,11 m2
  
Espai lliure 1.758,70 m2 2.066,80 m2
  
Ocupació 2.997,66 m2 2.689,56 m2
  
 Quart. La Unitat de Patrimoni de la Conselleria de Cultura, Educació i Ciència emet informe amb data 25 de maig de 2001, en el sentit que atés que l'immoble que es pretén desplaçar no és ni Bé d'Interés Cultural ni Bé de Rellevància Local, el seu informe no és vinculant, segons estableix la Llei de Patrimoni Cultural Valencià.
  
Cinqué. Paiporta té Pla General aprovat definitivament per la Comissió Territorial d'Urbanisme el 5 de novembre de 1998.
  
Sisé. La comissió informativa de la Comissió Territorial d'Urbanisme de València, en la sessió realitzada el 25 de maig de 2001, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. Respecte de la reordenació pretesa, cal mencionar que es tracta de qüestions relatives a l'ordenació detallada de competència municipal.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que anteriorment s'ha exposat, la Comissió Territorial d'Urbanisme, en la sessió realitzada el 31 de maig de 2001, acorda aprovar definitivament la modificació de l'illa ubicada en la Carretera de Benetússer de Paiporta.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.